थैलेसीमिया से हो चुकी 9 बच्चों की मौत फिर भी जिद कम नहीं हुई
भास्कर न्यूज नेटवर्क | इंदौर
जिद, जज्बा, जुनून और जीवटता... इन चार शब्दों में किसी शख्सियत को देखना है तो मध्यप्रदेश में रतलाम के मंडावल गांव के 55 साल के बनेसिंह हमारे बीच साक्षात हैं। थैलेसीमिया से पीड़ित उनके नौ बच्चों की जान जा चुकी है मगर उन्होंने हिम्मत नहीं हारी। बनेसिंह ने 10 वीं संतान को बचाने के लिए अपना सब कुछ, सिर्फ इसलिए बेच दिया कि 14 साल की बेटी श्वेता की जान बच जाए। उसकी किडनी और लीवर खराब हो चुके हैं। जून 2002 में जन्मी श्वेता जब 6 माह की थी तब से ही थैलेसीमिया से लड़ रही है। तब से अब तक उसे 468 बॉटल खून लग चुका है। बच्ची को आम बच्चों की तरह चलता-फिरता करने के लिए पिता हर दिन के साथ अपनी बेटी के पास जाकर बैठते हैं। बने सिंह बेटी के इलाज के लिए अपनी 21 एकड़ जमीन तक बेच चुके हैं। बेटी की बीमारी से संघर्ष करते बनेसिंह खुद भी 2013 में अस्थमा का अटैक झेल चुके हैं, बावजूद वे बेटी को हौसला दे रहे हैं।
रतलाम जिले में ताल तहसील के गांव मंडावल के रहने वाले बनेसिंह तीन दिन पहले ही इंदौर से ब्लड चढ़वाने के बाद घर लौटे हैं, लेकिन अब भी उन्हें बेटी की चिंता है। उन्होंने बताया कि आईएएस शेखर वर्मा की मदद से 2009 से इलाज करवा रहे हैं।
कहानी बेटी को बचाने वाले पिता की जिद की…
hin_Deva bho_Deva hin_Deva hin_Deva hin_Deva